stanford-oval/wikipedia huggingface dataset:
ג'ולט
היסטוריה

החברה פועלת משנת 2015 ונוסדה על ידי רועי דויטש, נדב לשם, וניצן כהן-ארזי.
באוקטובר 2018 גייסה החברה 7.2 מיליון דולר, ובינואר 2020 גייסה עוד 14 מיליון דולר.
במרץ 2020, עם התפרצות נגיף הקורונה בישראל, השיקה החברה מוצר נוסף בשם "Jolt Remote", שמאפשר למידה מרחוק.
בעקבות מגפת הקורונה בישראל ובמסגרת מסלול 45, נמנתה ג'ולט עם החברות שבחרה רשות החדשנות להכשרת מקצועית מהירה במקצועות ההיי-טק.
הסדנאות והקורסים שמועברים בחברה מפוקחים ומוכרים על ידי ה-CPD, הארגון הבריטי לפיקוח על לימודים מקצועיים גבוהים. בנובמבר 2020 הצטרפה החברה לתוכנית לאומית של הממשלה הבריטית למציאת עבודה לצעירים בהיי-טק. בתוכנית Jolt Kickstart מכשירה החברה צעירים בריטים ומשימה אותם בתפקידים התחלתיים בחברות טכנולוגיה באנגליה. התוכנית משלבת התמחות מעשית בתוך החברות, ומתקיימת במימון ממשלת בריטניה.
באפריל 2022 פורסם שהחברה נפגעה ממשבר הקורונה, פיטרה 20 מ-50 עובדיה ומייסדי החברה, כולל המנכ"ל רועי דויטש, עזבו את תפקידיהם. במקומו של רועי דויטש מונה למנכ"ל החברה דורון אהרנסון. כיום החברה ממשיכה בפעילותה ומתרחבת לפעילות גלובלית.
הערות שוליים

1 2 3   רפאלה גויכמן, כישורים במקום תארים: ג'ולט מגייסת 14 מיליון דולר, באתר TheMarker‏, 13 בינואר 2020
1 2  מעין מנלה, הסטארט-אפ הישראל ג'ולט יכשיר צעירים בבריטניה לתעשיית ההייטק, באתר כלכליסט, 16 בנובמבר 2020
↑  ynet, הסטארט-אפ שמציע לימודי תואר שני במנהל עסקים, באתר ynet, 25 ביוני 2019
↑  מאיר אורבך, Jolt גייסה 14 מיליון דולר להמשך התרחבות בניו יורק, באתר כלכליסט, 13 בינואר 2020
↑   טלי חרותי-סובר, המסלולים, העלויות והמקצועות שמהם כדאי להתרחק: המדריך למציאת מקום העבודה הבא שלכם, באתר TheMarker‏, 15 בספטמבר 2020
↑  עמית המאירי, ‏האוניברסיטה של העתיד? מוסד הלימוד שמעניק הכשרה מעשית בשוק התעסוקה, באתר מעריב אונליין, 19 בפברואר 2020
↑  וואלה! כסף‏, איגוד ה-IATI וג'ולט יכשירו חברות הייטק לניהול הליך גיוס הוגן, באתר וואלה, 27 בינואר 2021
↑  יסמין יבלונקו, ‏הסטארט-אפ שמקים "בית ספר להייטקיסטים" גייס 7 מיליון דולר, באתר גלובס, 16 באוקטובר 2018
↑  אסף גלעד, הסטארט-אפ הישראלי שמלמד את עמק הסיליקון מגייס 2 מיליון דולר, באתר כלכליסט, 19 ביולי 2016
↑  עידן בן טובים, ‏עושה בית ספר להייטק: Jolt גייסה 7.2 מיליון דולר, באתר Geektime‏, 16 באוקטובר 2018
1 2  הילה חיימוביץ', ה-MBA של המילניאלז: Jolt מגייסת 14 מיליון דולר, באתר Geektime,‏ 13 בינואר 2020
↑  מירב דוסטר, ‏עובדים מהבית ומבטלים פגישות ונסיעות: בהלת הקורונה בשוק העבודה, באתר ‏מאקו‏, 9 במרץ 2020
↑  הזוכים במסלול חירום להכשרות והשמות מהירות במקצועות ההייטק, באתר רשות החדשנות
↑  שכר התחלתי של 15,000 ש"ח, בלי ניסיון קודם, באתר ‏מאקו‏, 1 ביולי 2021
↑  רן פוני, "הייטקיסטים לא יכולים עוד להסתגר בעצמם; אנחנו אומת הסטארט־אפ, אז בואו נפתח אותו להמונים", באתר ישראל היום, 22 ביולי 2021
↑  תוכנית Jolt Kickstart
↑  ‏UK Tech Companies Lead Hiring Comeback Targeting Young People, באתר TechRound
↑   שגיא כהן, האקזיט נפל ברגע האחרון - וחברת ההסבה להיי־טק ג'ולט פיטרה 40% מעובדיה, באתר TheMarker‏, 7 באפריל 2022
↑  מאיר אורבך, לאחר שהעסקה למכירתה בוטלה ברגע האחרון: ג'ולט מפטרת 40% מעובדיה ומייסדיה פורשים, באתר כלכליסט, 7 באפריל 2022
ג'ויס רייס

| --- | --- |
אין תמונה חופשית
 לידה:  15 באוגוסט 1992 (בת 32) לוס אנג'לס, קליפורניה, ארצות הברית
 מוקד פעילות:  לוס אנג'לס
 תקופת הפעילות:  מ-2015
 עיסוק:  זמרת-יוצרת
 סוגה:  R&B
 שפה מועדפת:  אנגלית 
 חברת תקליטים:  דה אורצ'רד (אנ')
 www.joycewrice.com
 
ג'ויס רייס (באנגלית: Joyce Wrice; נולדה ב-15 באוגוסט 1992) היא זמרת-יוצרת אמריקאית.
ביוגרפיה

רייס נולדה בלוס אנג'לס וגדלה בצ'ולה ויסטה שבסן דייגו לאמא ממוצא יפני ואבא ממוצא אפרו-אמריקאי. היא החלה את הקריירה המוזיקלית שלה בשנת 2015, כשהוציאה את הסינגל "Ain't No Need", הסינגל המוביל מתוך מיני-אלבום הבכורה שלה, אותו הוציאה בשנת 2016, הנקרא Stay Around.
באפריל 2020, יצא אלבומו של הראפר וסטסייד גאן, Pray for Paris, בו השתתפה בשיר "French Toast", לצד הראפר ואלה (אנ'). בדצמבר 2020 הוציאה את הסינגל המוביל מתוך אלבום הבכורה שלה, "So So Sick", שזכה למאות אלפי השמעות בפלטפורמות הדיגיטליות. ב-21 בפברואר 2021, הכריזה על אלבום הבכורה שלה, הנקרא Overgrown. חמישה ימים לאחר מכן, הוציאה את הסינגל השני מתוך האלבום, "On One", בהשתתפות הראפר פרדי גיבס, יחד עם הזמנה מוקדמת של האלבום בחנות האייטונס. לשיר יצא וידאו קליפ רשמי ב-4 במרץ 2021.
ב-19 במרץ 2021 יצא אלבום הבכורה שלה, בחברת התקליטים דה אורצ'רד (אנ'). האלבום כולל הופעות אורח של אמנים שונים, בהם פרדי גיבס, וסטסייד גאן וקייטרנדה. האלבום הופק על ידי המפיק האמריקאי זוכה פרס גראמי ופרס אוסקר דימייל (אנ'). האלבום זכה לשבחים מהמבקרים ודורג ברשימות אמצע-שנה של מגזינים שונים, בהם רולינג סטון ו-Spin.
דיסקוגרפיה > אלבומי אולפן

2021: Overgrown
דיסקוגרפיה > מיני-אלבומים

2016: Stay Around
הערות שוליים

↑  BWW News Desk, Joyce Wrice Releases New Single 'So So Sick', BroadwayWorld.com (באנגלית)
↑  Lea Winkler,David Aaron Brake, Rising R&B star Joyce Wrice is proof that the genre isn't dead, i-D, ‏2021-03-18 (באנגלית)
↑  How Radiant R&B Songstress Joyce Wrice Found Her Voice, The Hundreds (באנגלית)
↑  HipHopDX- https://hiphopdx.com, Review: Westside Gunn’s ’Pray For Paris’ Is His Most Inviting LP To Date, HipHopDX, ‏2020-04-21
↑  So So Sick, נבדק ב-2021-03-16
↑  Joyce Wrice Announces Debut Album 'Overgrown', Rated R&B, ‏2021-02-21 (באנגלית אמריקאית)
↑  L.A.-based Joyce Wrice recruits Freddie Gibbs on “On One”, The FADER (באנגלית)
↑  MTV News Staff, Joyce Wrice’s Overgrown Is A Testament To Herself, MTV News (באנגלית)
↑  Jonathan Bernstein,Claire Shaffer,Kory Grow,Rob Sheffield,Brittany Spanos,Angie Martoccio,Brenna Ehrlich,Hank Shteamer,Simon Vozick-Levinson,Ryan Reed,Lucas Villa,Dewayne Gage,David Browne,Jeff Ihaza,Jon Freeman,Gary Suarez,Mankaprr Conteh,Jon Dolan, Jonathan Bernstein, Claire Shaffer, Kory Grow, Rob Sheffield, The Best Albums of 2021 So Far, Rolling Stone, ‏2021-06-11 (באנגלית אמריקאית)
↑  The 30 Best Albums of 2021 (So Far), SPIN
| --- | --- |
בקרת זהויות :  ISNI: 0000 0004 6555 846X  MusicBrainz: 04fa0b75-c2fa-4fdd-9f0e-8c62f221ba8f
בקרת מקביליות

במדעי המחשב, לרבות בתכנות, מערכות הפעלה, מסדי נתונים ומעבדים, בקרת מקביליות (באנגלית Concurrency control) הוא מנגנון המבטיח תוצאות נכונות לפעולות שנעשות בעת ובעונה אחת על ידי גורמים או משתמשים שונים. המנגנון - כמו רמזור בצומת כבישים - מסדיר את פעולתם של הגורמים השונים באופן שאמור להגן עליהם מגרימת נזק זה לזה או לאובייקט שעליו הם פועלים.
בקרת מקביליות במסדי נתונים

בקרת מקביליות במערכות לניהול מסדי נתונים מבטיחה שתנועות (Transactions) יוכלו להתבצע במסד הנתונים בו זמנית מבלי לפגוע בנכונות ועקביות הנתונים.
תנועה היא אבסטרקציה של אוסף פעולות קריאה וכתיבה אטומיות לאובייקטים במסד הנתונים. כאשר שתי תנועות שונות ניגשות לאותו אובייקט, התנגשות עלולה לצור מצב של חוסר עקביות. מנגנון בקרת המקביליות דואג שביצוע התנועות יהיה נכון ושקוף למשתמש, על ידי שמירה שכל הפעולות המבוצעות במסד הנתונים עונות על כללי ACID.
בקרת מקביליות במסדי נתונים > מנגנון בקרת המקביליות

מנגנוני בקרת המקביליות מתחלקים לשני סוגים עיקריים:
בקרת מקביליות פסימית - חסום פעולות של תנועות שעלולות להפר כללי סנכרון.
בקרת מקביליות אופטימית - השהה סנכרון של תנועה עד שתסתיים ללא פעולות חוסמות, ורק אז בטל תנועות שמפרות כללי סנכרון.
קיימות שיטות רבות ומגוונות לבקרת מקביליות, בהן:
מנגנון נעילה בשני שלבים (2PL, Two Phase Locking)
מנגנון לסידור תנועות לפי חותם זמן
מנגנון לסידור תנועות לפי סדר התחייבות
זיהוי קונפליקטים על ידי גרף
בקרת מקביליות במערכות הפעלה

מקביליות היא עקרון יסודי במערכות הפעלה מודרניות אשר מכוונות ליעל את ניצול משאבי המחשב הזמינים בכל יחידת זמן. המקביליות מאפשרת למערכת לטפל במספר משימות, תהליכים ותהליכונים  בו זמנית (לפחות לכאורה, למשל באמצעות החלפת הקשר). עם זאת, ניהול עבודה במקביל מציב למערכת אתגרים משמעותיים, כגון מניעת פעולות סותרות,  שמירה על שלמות הנתונים ותיאום הגישה למשאבים.
מערכת ההפעלה מתמודדת עם אתגרים אלו באמצעות מנגנונים של בקרת מקביליות.  חלק מהפתרונות כוללים שימוש במנעולים, בעוד שפתרונות אחרים מציעים שימוש בפעולות אטומיות ובאלגוריתמים חסרי נעילות.
ראו גם

סמפור (מדעי המחשב)
עיבוד מקבילי
בעיית הפילוסופים הסועדים
קטע קריטי
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
הערות שוליים

↑  Concurrency control, IBM Documentation, ‏13/2/2023
↑  Operating System: Concurrency, ByJue's Exam Prep, ‏25/9/2023
ג'וסטיניאנו פרטיצ'יפאציו

סוחרים ונציאנים גונבים את גופתו של מרקוס הקדוש מאלכסנדריה במצוות ג'וסטיניאנו פאטיצ'יפאציו. פסיפס בחזית בזיליקת סן מרקו.
ג'וסטיניאנו פרטיצ'יפאציו (באיטלקית: Giustiniano Participazio; בלטינית: Agnellus Iustinianus Particiacus - אגנלוס יוסטיניאנוס פרטיקיאקוס; נפטר בשנת 829) היה הדוכס ה-11 של ונציה שבאיטליה.
ג'וסטיניאנו נשא בתואר דוג'ה משנת 827 ועת מותו.
קורות חיים

ג'וסטיניאנו מונה להיפאטוס ופרוטוסבאסטוס על ידי הקיסר הביזנטי לאון החמישי. בעת שהותו בקונסטנטינופוליס (ככל הנראה לצורך קבלת התארים) כאשר אביו, הדוג'ה אגנלו פרטיצ'יפאציו מינה את אחיו הצעיר ג'ובאני פרטיצ'יפאציו לדוג'ה לצידו, ולימים גם את האח הקטן אגנלו פרטיצ'יפאציו השני. בדרכו של ג'וסטיניאנו אל העיר צרו עליו כוחות מטעם אביו בהיותו בסן סוורו. כוחותיו של ג'וסטיניאנו גברו, והוא כבש את ונציה, הגלה את אביו ואחיו, וירש את מקומו של אביו כדוג'ה בשנת 827.
לבקשת הקיסר הביזנטי מיכאל השני השתתפו כוחות ונציאנים במתקפה על סיציליה. הצלחת המתקפה הביאה כבוד ועושר לוונציה.
בתקופת כהונתו של ג'וסטיניאנו נמשך המאבק הדתי בין פטריארך גראדו ופטריארך אקווילה על השליטה בקהילות של איסטריה. ג'וסטיניאנו חיזק את הכנסייה בוונציה. על פי המסורת הוונציאנית, ביקר מרקוס הקדוש בעיר, ורבים מתושבי ונציה עלו לרגל לקברו באלכסנדריה שבמצרים. על פי המסורת הוונציאנית הורה ג'וסטיניאנו לסוחרי בואונו די מאלאמוקו ורוסטיקי די טורצ'לו לשחד את הנזירים המצריים ששמרו על גופתו של הקדוש ולגנוב אותה לוונציה.
המסורת מספרת כי הגופה הוחבאה בין נתחי חזיר על מנת לעבור את המוכסים המוסלמים, והגיעה לוונציה ב-31 בינואר 828.
ג'וסטיניאנו הורה על הקמת הקפלה הדוכסית המוקדשת למרקוס הקדוש בו יקברו שרידי הגופה - לימים בזיליקת מרקוס הקדוש.
בהיעדר ילדים, הורה ג'וסטיניאנו לאחיו ג'ובאני לשוב אל העיר, ומינה אותו אחראי להקמת הבזיליקה. לאחר מותו של ג'וסטיניאנו ירש ג'ובאני את כיסאו.
ג'ון גרהם (צייר)

| --- | --- |

 לידה:  1754 אדינבורו, ממלכת בריטניה הגדולה 
 פטירה:  1 בנובמבר 1817 (בגיל 63 בערך) אדינבורו, הממלכה המאוחדת של בריטניה הגדולה ואירלנד 
 
ג'ון גרהם (באנגלית: John Graham;‏ 1754 – 1 בנובמבר 1817) היה צייר ומורה לאמנות סקוטי מהמאה ה-18.
ביוגרפיה

גרהם נולד באדינבורו ולמד אצל מעצב כרכרות ג'ורג' מקפארקהאר. לאחר מכן עבר ללונדון. הוא החל ללמוד בבתי הספר של האקדמיה המלכותית והציג שם בין 1780 ל-1797. גרהם גם צייר את "אותלו ודסדמונה" עבור גלריית שייקספיר של ג'ון בוידל.
גרהם היה מועמד ארבע פעמים בין 1793 ל-1797 לחברות באקדמיה המלכותית, אך לא הצליח לעבור את הבחירה. דאנקן תומסון, במאמרו במילון אוקספורד לביוגרפיה הלאומית, כותב כי ג'וזף פארינגטון, טען כי "גרהם היה מועמד שהוא בוודאי לא יצביע עבורו, כי הוא החשיב אותו חלש מאוד". תומסון משער שהכישלונות הללו הובילו את גרהם לחזור לסקוטלנד.
באמצעות השפעתו של הבנקאי סר ויליאם פורבס, גרהם קיבל את תפקיד "מורה ציבורי לאמנות" באדינבורו בשנת 1798. הצייר בנג'מין וסט, שכינה את גרהם "אדם גאוני", "הרגיש שהוא מתאים באופן אידיאלי לתפקיד ". לפני שהחל את עבודתו באופן רשמי, גרהם ערך תערוכה פומבית של עבודתו באדינבורו. האקדמיה פעלה לפי השיטה של בתי הספר של האקדמיה המלכותית, אך לא כללה ציורים מהחיים. מודאג מכך שהוא "נתפס רק כמורה לאמנים בחסות הדירקטוריון", גרהם לקח לעצמו כמה תלמידים פרטיים, בנות למדו בזמן אחד של היום ובנים בזמן אחר.
לפי ארמסטרונג, הוא היה מורה "מעורר השראה ויעיל" ו"מספר אמנים סקוטים חשובים מהמאה התשע-עשרה נהנו מהדרכתו - דייוויד ווילקי, ויליאם אלן, ג'ון ברנט, אלכסנדר פרייזר, וולטר גייקי, ג'ון ווטסון גורדון, ג'ון הנינג וויליאם הום ליזרס.
בשנת 1859, האקדמיה הסקוטית המלכותית קנתה את "הנביא הסורר" שלו, וכתבה על גרהם שהוא "מאסטר שהאמנות הסקוטית הייתה לו חייבת לו במידה ניכרת". הציור היה תלוי בגלריה הלאומית של סקוטלנד עד 1896, אז הוא נעלם.
גרהם צייר דיוקנאות, כולל אחת של השחקנית טריפוסה ג'יין וואליס, והיו"ר ג'ון בוידל. הוא גם צייר חיות, כמו סדרת ציורי האריות והטיגריסים שהוא עשה במצודת לונדון.
גרהם נפטר בביתו "'לאחר מחלה קשה ומתמשכת'" ב-1 בנובמבר 1817
הערות שוליים

↑  Stephen, Leslie (1890). Dictionary of National Biography.
1 2 3 4  Thomson, Duncan. "John Graham". Oxford Dictionary of National Biography. Oxford University Press. 2004
↑  Johnstone, W. B. (1859). Catalogue, Descriptive and Historical, of the National Gallery of Scotland. Edinburgh: Murray and Gibb
↑  Armstrong, Walter (1888). Scottish Painters: A Critical Study
↑  Stephen, Leslie (1890). Dictionary of National Biography. Vol. 22. Smith, Elder & Co.
↑  "Tryphosa Jane Wallis (later Campbell) - National Portrait Gallery". National Portrait Gallery
| --- | --- |
בקרת זהויות :  PLWABN: 9810683644505606  ISNI: 0000 0000 6706 7673  LCCN: nr2007009546  RKD: 338968  ULAN: 500012929  VIAF: 49193947   WorldCat (עם VIAF): 49193947
ג'וסט

| --- | --- |


 מפתח:  Baaima N.V
 גרסה אחרונה:  1.0 (Beta) (3 באוקטובר 2007) 
 מערכת הפעלה:  חלונות, OS X
 סוג רישיון:  תוכנה חופשית
 קטגוריה:  P2P / טלוויזיה
 www.joost.com
 
ג'וסט (באנגלית: Joost, ובשם הקודם פרויקט ונציה) הוא שמו של מיזם שבמקור נועד לפתח תוכנה אינטראקטיבית להפצת שידורי טלוויזיה ותכני וידאו ברשת האינטרנט בטכנולוגיית P2P. התוכנה נכתבה על ידי ניקלס זנסטרום וג'נוס פריס, יוצרי קאזה וסקייפ. בהמשך, תכנים במסגרת המיזם הועברו מתוך אתר אינטרנט בלבד והופסק פיתוח התוכנה להעברתם.
היסטוריה

אוקטובר 2006 - פרויקט ונציה הוכרז רשמית
דצמבר 2006 - גרסת הבטא הראשונה של ג'וסט מופצת
16 בינואר 2007 - השם הרשמי, ג'וסט (Joost) מוכרז באופן רשמי
17 בפברואר 2007 - גרסת הבטא למקינטוש של ג'וסט מופצת
17 בדצמבר 2008 - החברה מודיעה ללקוחותיה שהיא משנה את צורת הפעילות של המיזם ועוברת להעביר תכנים טלוויזיוניים מתוך אתר האינטרנט של החברה. יומיים לאחר מכן פסקה לפעול התוכנה ששימשה עד אז להעברת תוכני הווידאו.
30 באפריל 2012 - החברה מודיעה שהיא משעה את הפעילות באתר, לצורך בחינה-מחדש של השירות שסופק ב-Joost.com. האתר חדל מלפעול. זוהי ההודעה המופיעה מאז באתר החברה:
"Thanks for your support and interest in Joost.com.  We are re-evaluating the Joost.com purpose and services. For the near-term we have decided to suspend the site to allow for a full re-evaluation. Thanks again."
ג'ואל מאדן

| --- | --- |

 לידה:  11 במרץ 1979 (בן 45) ולדורף, ארצות הברית 
 מוקד פעילות:  ארצות הברית 
 תקופת הפעילות:  מ-1995 
 מקום לימודים:  La Plata High School 
 סוגה:  פאנק רוק 
 סוג קול:  בריטון 
 כלי נגינה:  גיטרה 
 חברת תקליטים:  אפיק רקורדס 
 בן או בת זוג:  ניקול ריצ'י (2010–?) 
 צאצאים:  ספרוו מאדן 
 מספר צאצאים:  2 
 פרופיל ב-IMDb
 
ג'ואל רובן מאדן (באנגלית: Joel Rueben Madden;‏ נולד ב-11 במרץ 1979) הוא זמר אמריקאי, אשר ידוע בתור הסולן של להקת הפאנק רוק "גוד שארלוט". לג'ואל שלושה אחים אשר אחד מהם- אחיו התאום, בנג'י מאדן הוא גיטריסט הלהקה.
ביוגרפיה

מאדן נולד ביישוב וולדורף (אנ'), מרילנד. בגיל 16, עזב אביו את המשפחה וגרם לה לבעיה כלכלית קשה ומאדן ואחיו פנו לעבודה בעבודות מזדמנות שונות. לאחר שבגר החליט לשנות את שם משפחתו מ"קומבס", לשם נעוריה של אמו, "מאדן". אחיו הוא המוזיקאי בנג'י מאדן.
לאחר שצפה עם אחיו בשנת 1995 בהופעה של הביסטי בויז ובהשפעת ז'אנר המוזיקה אותו נהגו לשמוע, החליטו השניים, עם חבר נוסף להקים להקה, אך זו התפרקה לאחר זמן קצר.
בהמשך, החליטו השניים להקים להקה נוספת, וגייסו לשם כך את חבריהם פול תומאס ואהרון אסקולופיו והקימו יחדיו את גוד שארלוט. הלהקה התפרסמה לאחר אלבומה השני והמצליח The Young and the Hopeless.
ב-2001, הופיע מאדן בסרט "קטע מהסרטים" יחד עם שאר להקת גוד שארלוט. ב-2006, הופיע עם אחיו בנג'י בסרט "Material Girls". בנוסף הנחו התאומים תוכנית ב-MTV.
כמו כן, הקימו האחים לבית מאדן חברת הלבשה בשם DCMA COLLECTIVE המייצרת בעיקר טישרטים והם עצמם נוהגים ללבוש את בגדי המותג.
בשנת 2012 הצטרף כמנטור לתוכנית המציאות האוסטרלית "The Voice" ממנה פרש לאחר חמש עונות ב-2016.
חיים אישיים

בנובמבר 2006, החל מאדן לצאת עם ניקול ריצ'י.
בנובמבר 2007, הקימו מאדן וריצ'י את "קרן ריצ'י ומאדן לילדים". הקרן יצרה משרד רישום באינטרנט כדי לעזור למשפחות במצוקה. לזוג שני ילדים: הרלוו (נולדה ב-11 בינואר 2008) וספרוו (נולד ב-9 בפברואר 2009). הזוג נישא ב-11 בדצמבר 2010, והוא מתגורר כיום בגלנדל, קליפורניה.
בן ציון נסים פרדס

| --- | --- |

 לידה:  1862 ה'תרכ"ב
 פטירה:  1943 (בגיל 81 בערך) ה'תש"ג
 תקופת הפעילות:  ?–1943 
הרב בן ציון נסים פארידיס-פרדס (כ"ז בכסלו ה'תרכ"ב (1862) - א' באדר א' ה'תש"ג (1943)) היה מקובל, דרשן ופייטן ירושלמי. אביו של רבהּ הראשי לשעבר של ירושלים, אליהו פרדס.
קורות חיים

נולד לאליהו פארידיס ושרה מרקדה, בתו של רבי וידאל קואינקה, ב-30 בנובמבר 1831 (כ"ז בכסלו ה'תרכ"ב). מוצא משפחת אביו בצפון מערב ספרד ביישוב פרֵדֶס דה נאבה (Paredes de Nava) שבמחוז פלנסיה (Palencia). בעת גירוש ספרד עברה המשפחה לארץ ישראל, התיישבה בצפת ולאחר מכן הגרה לחלב.
בצעירותו למד בישיבת המקובלים בית אל בירושלים, נישא למזל אורו בת הרב אברהם קאסוטו, והיה שד"ר לאזור המגרב, בשליחות רשמית מטעם הישיבה, ופעם נוספת עבורו. כשחזר לירושלים החל לשמש כרב בבית הכנסת ״איסטנבוליס״ שבעיר העתיקה, ובית הכנסת ״טראנטו״ שבשכונת נחלאות. הורה ודרש בבתי כנסת רבים בירושלים.
כן שימש כמורה בת"ת הספרדים ות"ת הבוכרים שבירושלים. ניחן בקול ערב, ושימש בחייו גם כפייטן, ואף חיבר פיוטים שונים. בשנותיו האחרונות נמנה עם לומדי חברת "מגן דוד" בישיבת מרכז הרב.
חיבורו

פרדס התורה - פירוש לתנ״ך ודרשות, שני חלקים, ה׳תשנ״ח
בית שאמי

| --- | --- |

 מידע כללי
 סוג:  אתר מורשת 
 כתובת:  כפר כמא
 מיקום:  כפר כמא 
 מדינה:  ישראל 
 בעלים:  מועצה מקומית כפר כמא
 מייסדים:  אסחאק עבאס שחלאכו
 הקמה ובנייה
 תאריך פתיחה רשמי:  1903
 קואורדינטות:  32°43′17″N 35°26′36″E﻿ / ﻿32.721262718604°N 35.443371665041°E﻿ / 32.721262718604; 35.443371665041
  (למפת הגליל העליון מוגדלת) בית שאמי(למפת הגליל העליון רגילה) בית שאמי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שאמי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית שאמי
 
אסחאק עבאס אל שאמי שחלאכו
חצר בית שאמי בשנת 2021
חזית בית שאמי באמצע המאה ה-20
בית שאמי השייך למשפחת שחלאכו נבנה בשלהי המאה ה-19 על ידי משפחה צ'רקסית שהיגרה מדמשק אל כפר כמא ונחשבה לאחת המשפחות האמידות באזור הגליל התחתון.
הבית נבנה עם חצר גדולה מוקפת חומה, ובתוכה מגורי הבעלים, חנות בדים, צרכנייה, נגריה ונפחיה אשר שימשו את המשפחה שהתנהלה כמשק אוטרקי. בבית שאמי נכלל מבנה דו קומתי בעל ארבעה חדרים בכל קומה, כאשר בקומת הקרקע הוחזקו חיות המשק ובעיקר סוסים ופרות, ואילו בקומה השנייה היו חדרי אירוח מרוצפים במרצפות מעוטרות. התקרה מצוירת ורעפי הגגות הם רעפי מרסיי שיובאו מצרפת.
לבית הדו קומתי צמוד מבנה של טחנת קמח שהתייחדה במנוע דיזל להפעלתה, לעומת תחנות אחרות באותה התקופה שהופעלו על ידי שוורים להנעת אבני ריחיים.
שימור המבנה

בית שאמי, שעמד נטוש עשרות שנים, שוקם ושוחזר בשנות ה-90 של המאה ה-20 כבניין הבולט ביותר בכפר כמא. השחזור הוא יוזמה משותפת של המועצה המקומית כפר כמא ושל המועצה לשימור אתרי מורשת בישראל. בשנת 1994 הוקמה במועצה המקומית כפר כמא ועדה לשימור מבנים היסטוריים בהובלתו של ראש המועצה דאז נאלצ'יק אשמוז. המבנה הוא בעל חשיבות רבה מבחינה היסטורית, חברתית וכלכלית עקב שייכותו למשפחה שלקחה חלק חשוב בהנהגת הכפר בתקופה המנדטורית, ובשל העובדה שטחנת הקמח שלו סיפקה את צורכי תושבי הכפר וכן ליהודים ולערבים מן הסביבה.
המבנה המשוחזר והמתחם כולו ומשמש כיום כאתר בית של המרכז למורשת הצ'רקסית ובתוכו המוזיאון הצ'רקסי של כפר כמא והוא מרכז המבקרים הצ'רקסי הגדול ביותר בישראל.
הבעלים

איסחאק עבאס הידוע בכינויו "אל שאמי" היה בן למשפחת מהגרים צ'רקסים שהתיישבה בדמשק. בסוף המאה ה-19 עבר לכפר כמא והתמקם ביישוב. את הכינוי אל שאמי הוא קיבל מתושבי הכפר בשל היותו יוצא דמשק שנקראת "שאם", כלומר, "הדמשקאי" כבן למשפחה שעסקה בטחינת קמח על ידי אבני ריחיים החליט להקים טחנת קמח מודרנית המונעת במנוע דיזל ואשר עמדה כחידוש לעובדה כי רוב תושבי הכפר באותן השנים עסקו בחקלאות. גם תושבי היישובים הסמוכים שעסקו בעיקר בחקלאות והקרבה אל ישובי עמק יזרעאל ועמק הירדן הביאו לביקוש גדול לשירותן של טחנות קמח. התחנה המודרנית איפשרה לספק שירות טחינה מהיר לכמויות גדולות של חיטה והפכו את שחלאכו לאחד מאנשי העסקים הגדולים באזור.
הערות שוליים

↑  המועצה לשימור מבנים ואתרי התיישבות - פרוגרמה לפיתוח ושימור המרכז העולמי למורשת העדה הצ'רקסית במתחם בית שאמי, כפר כמא, יולי 2000
↑  הצ'רקסים בישראל ובועולם אתמול היום ומחר - עמוד 370, יוסי חתוקאי 2018
ג'יגמה אוגיין ואנגצ'וק

ג'יגמה אוגיין ואנגצ'וק (בדזונגקה: འཇིགས་མེད་ཨོ་རྒྱན་དབང་ཕྱུག; נולד ב-19 במרץ 2020) הוא נסיך בהוטן, בנם השני של ג'יגמה קיזר נאמגייל ואנגצ'וק, מלך בהוטן וג'טסון פמה.
ביוגרפיה

ג'יגמה נולד בארמון לינקנגה טהימפהו ב-19 במרץ 2020. הוא בנם של ג'יגמה קיזר נאמגייל ואנגצ'וק, מלך בהוטן והמלכה ג'טסון פמה. ב-30 ביוני נערך הטקס בו הוא הוענק לו השם "ג'יגמה אוגיין". אחיו הגדול הוא נסיך הכתר ג'יגמה נאמגייל ואנגצ'וק. ג'יגמה אוגיין נמצא במקום השני לירושת הכתר.
הערות שוליים

↑  "Her Majesty Queen Jetsun Pema on Instagram: "❀ Announcement ❀ We are honoured to announce the birth of the second Royal Child of Their Majesties The King and Queen, a Prince, on the…"".
↑  "His Majesty King Jigme Khesar on Instagram: "❀ Announcement ❀ We are honoured to announce the birth of the second Royal Child of Their Majesties The King and Queen, a Prince, on the…"".
↑  [https://ghostarchive.org/iarchive/instagram/queenjetsunpema/2343032881762600356_2343032878499368822 "Her Majesty Queen Jetsun Pema's Instagram profile post: "On the auspicious occasion of the Birth Anniversary of Guru Rinpoche (Trelda Tsechu), His Royal Highness the Second Gyalsey to His Majesty…""
↑  "Bhutan's King and Queen Reveal the New Royal Baby's Name"
ג'וזפה סיניורי

ג'וזפה סיניורי (באיטלקית: Giuseppe Signori; נולד ב-17 בפברואר 1968) הוא כדורגלן עבר איטלקי ששיחק בעמדת החלוץ.
סיניורי הוא מבכירי הכובשים בסרייה א' בכל הזמנים, ובתקופתו בלאציו זכה שלוש פעמים בתואר מלך השערים של הליגה, וכיום הוא ממוקם שלישי בטבלת מלך שערי לאציו בכל הזמנים (אחרי סילביו פיולה וצ'ירו אימובילה) עם 127 שערים במדיה. על אף שמעולם לא זכה בתואר אליפות, נחשב סיניורי לאחד מהחלוצים הבכירים באיטליה בשנות ה-90. סיניורי ייצג את נבחרת איטליה 28 פעמים וכבש שבעה שערים במדיה. כמו כן, הוא נכלל בסגל הנבחרת למונדיאל 1994 בארצות הברית, בו סיימה איטליה כסגנית אלופת העולם.